предвид вече постигнатото в тази област от международните организации.2. Митническото сътрудничество ще включва:а) обмен на професионални, научни и технически данни във връзка с митническото законодателство;б) обмен на информация за дейности за техническо подпомагане, предприети съвместно с трети страни, с цел усъвършенстване на тези дейности.ДЯЛ IIIВЗАИМОПОМОЩЧлен 4Обхват на взаимната помощ1. Чрез своите митнически органи, договарящите се страни си оказват взаимопомощ в съответствие с разпоредбите на настоящото споразумение:а) за гарантиране на правилното прилагане на митническото законодателство, по-специално, чрез предотвратяване, разкриване и разследване на операциите, които го нарушават;б) като предоставят при искане необходимите данни за управление и прилагане на митническото законодателство.2. Взаимопомощта в митническата област, предвидена от настоящото споразумение, не накърнява разпоредбите, които определят взаимопомощта в наказателната област. Тя също така не се прилага към сведенията, събрани в рамките на правомощията, упражнявани по искане на правосъдните органи, освен при съгласието на тези органи.3. Помощта включва също:а) обмен на информация и на опит в областта на използването на забранителни и детекторни съоръжения;б) техники за борба с измамите, които да възпрепятстват осъществяването на операции в нарушение на митническото законодателство, и по-специално, всички технически помощни средства, които са послужили в борбата срещу тези операции;в) наблюдения и заключения от използването на нови техники за борба срещу митническите измами.Член 5Помощ при искане1. По искане на запитващия митнически орган, запитваният митнически орган предоставя на същия всички сведения, които могат да му дадат възможност да се увери, че митническото законодателство е прилагано правилно, и по-специално сведения за установени или предвидени операции, които са или биха могли да бъдат в нарушение на митническото законодателство.2. По искане на запитващия митнически орган, запитваният митнически орган го информира за това дали стоки, изнесени от територията на една от договарящите се страни, са били редовно внесени на територията на другата от договарящите се страни, като се уточнява, когато е уместно, митническият режим, под който са били поставени стоките.3. По искане на запитващия митнически орган, запитваният митнически орган предприема необходимите мерки, за да се увери, че се упражнява специално наблюдение върху:а) физически или юридически лица, за които има разумни основания да се смята, че осъществяват или са осъществили операции в нарушение на митническото законодателство;б) места, в които се складират стоки при условия, които дават основание да се предположи, че предназначението на стоките е да станат предмет на операции в нарушение на митническото законодателство;в) движения на стоките, за които е подаден сигнал, че могат да бъдат свързани с операции в нарушение на митническото законодателство;г) транспортни средства, за които има разумни основания да се смята, че са били, са или ще бъдат използвани за осъществяване на операции в нарушение на митническото законодателство.Член 6Спонтанна помощДоговарящите се страни си оказват взаимопомощ в съответствие със своите законодателства, правила и други юридически инструменти, ако преценят, че това е необходимо за правилното прилагане на митническото законодателство, и по-специално когато получат сведения във връзка със:а) операции, които са били, са или изглеждат в нарушение на това законодателство, и които могат да заинтересуват другата договаряща се страна;б) нови средства или методи, използвани за осъществяването на такива операции;в) стоки, за които е известно, че са предмет